CELEX: 31986R1309
Language: el
Date: 1986-05-02 00:00:00
Title: Κανονισμός (ΕΟΚ) αριθ. 1309/86 της Επιτροπής της 2ας Μαΐου 1986 για τον καθορισμό του νομισματικού συντελεστή που εφαρμόζεται στις εισαγωγές σταφίδων

Avis juridique important

|

31986R1309

Κανονισμός (ΕΟΚ) αριθ. 1309/86 της Επιτροπής της 2ας Μαΐου 1986 για τον καθορισμό του νομισματικού συντελεστή που εφαρμόζεται στις εισαγωγές σταφίδων  

Επίσημη Εφημερίδα αριθ. L 115 της 03/05/1986 σ. 0010 - 0010

***** ΚΑΝΟΝΙΣΜΟΣ (ΕΟΚ) αριθ. 1309/86 ΤΗΣ ΕΠΙΤΡΟΠΗΣ  της 2ας Μαΐου 1986  για τον καθορισμό του νομισματικού συντελεστή που εφαρμόζεται στις εισαγωγές σταφίδων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), και ιδίως το άρθρο 9 παράγραφος 6,  τον κανονισμό (ΕΟΚ) αριθ. 2237/85 της Επιτροπής της 30ής Ιουλίου 1985 σχετικά με τις λεπτομέρειες εφαρμογής του καθεστώτος ελάχιστης τιμής κατά την εισαγωγή για τις σταφίδες (2), και ιδίως το άρθρο 4,  Εκτιμώντας:  ότι το άρθρο 4 παράγραφος 1 του κανονισμού (ΕΟΚ) αριθ. 2237/85 προβλέπει ότι η Επιτροπή καθορίζει ένα νομισματικό συντελεστή ίσο προς το πραγματικό νομισματικό άνοιγμα ανάμεσα στο γεωργικό συντελεστή μετατροπής του νομίσματος ενός κράτους μέλους και την κεντρική τιμή ή, όπου μπορεί να εφαρμοσθεί, την τιμή αγοράς όταν το άνοιγμα αυτό είναι ίσο ή ανώτερο από 2,5 ποσοστιαίες μονάδες·  ότι το άρθρο 4 παράγραφος 2 του κανονισμού (ΕΟΚ) αριθ. 2237/85 προβλέπει ότι ο νομισματικός συντελεστής καθορίζεται πριν από την έναρξη της περιόδου εμπορίας και, κατά συνέπεια, την πρώτη Δευτέρα των μηνών Νοεμβρίου, Ιανουαρίου, Μαρτίου, Μαΐου και Ιουλίου·  ότι ο κανονισμός (ΕΟΚ) αριθ. 2238/85 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 2879/85 (4), καθορίζει την ελάχιστη τιμή κατά την εισαγωγή που πρέπει να εφαρμοσθεί για τις σταφίδες κατά την περίοδο εμπορίας 1985/86, καθώς και τις εξισωτικές εισφορές που επιβάλλονται αν δεν τηρηθεί η τιμή αυτή· ότι οι τιμές εισαγωγής που αναφέρονται στο παράρτημα ΙΙ του κανονισμού αυτού υπολογίζονται σαν συγκεκριμένα ποσοστά της ελάχιστης τιμής κατά την εισαγωγή· ότι, ως εκ τούτου, ο νομισματικός συντελεστής θα πρέπει να εφαρμόζεται τόσο στις ελάχιστες τιμές κατά την εισαγωγή όσο και στις τιμές εισαγωγής,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Μετά τη μετατροπή των ελάχιστων τιμών κατά την εισαγωγή και των τιμών εισαγωγής που καθορίζονται στα παραρτήματα Ι και ΙΙ του κανονισμού (ΕΟΚ) αριθ. 2238/85, σε ένα από τα ακόλουθα εθνικά νομίσματα χρησιμοποιώντας το γεωργικό συντελεστή μετατροπής, το προκύπτον ποσό πολλαπλασιάζεται με τον συντελεστή:  - για το γερμανικό μάρκο: 0,972,  - για το ολλανδικό φιορίνι: 0,972,  - για τη δραχμή: 1,434,  - για την ιταλική λίρα: 1,080,  - για τη λίρα στερλίνα: 1,107,  - για το πορτογαλικό εσκούδο: 1,037,  - για την ισπανική πεσέτα: 1,029,  - για το γαλλικό φράγκο: 1,078,  - για την ιρλανδική λίρα: 1,030.  Άρθρο 2  Ο παρών κανονισμός αρχίζει να ισχύει στις 5 Μαΐου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 2 Μαΐου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 49 της 27. 2. 1986, σ. 1.  (2) ΕΕ αριθ. L 209 της 6. 8. 1985, σ. 24.  (3) ΕΕ αριθ. L 209 της 6. 8. 1985, σ. 26.  (4) ΕΕ αριθ. L 277 της 17. 10. 1985, σ. 15.